Publication: Magyar Közlöny
Issue: MK-2010-26 (Year: 2010, Number: 26)
Era: contemporary
Section: Az indítványozók kifejtették, hogy az egészségügyrõl szóló 1997. évi CLIV. törvény (a továbbiakban: Eütv.) 196-201.
Paragraph Index: 572

1. Az Eütv. 196-201. §-ai alapján a pszichiátriai betegek intézeti gyógykezelése során a bíróság a gyógykezelés indokoltságát az önkéntes, a sürgõsségi, valamint a kötelezõ gyógykezelés esetén is vizsgálja, a bíróság döntése a gyógykezelés mindhárom típusának elrendelése során az eljárás központi eleme. Az Eütv.-nek a pszichiátriai betegek intézeti gyógykezelésére vonatkozó szabályai alapján a bíróság gyors eljárásra kötelezett: Önkéntes gyógykezelés esetén (hivatalból eljárva, illetve a beleegyezés érvényességének vizsgálata során) a bíróságnak az értesítés beérkezésétõl számított 72 órán belül meg kell vizsgálnia, hogy a gyógykezelés feltételei fennállnak-e, s döntenie kell. Sürgõsségi gyógykezelés esetén szintén 72 órán belül, kötelezõ gyógykezelés esetén pedig 15 napon belül kell határozatot hozni. Mindhárom gyógykezelési forma tekintetében közel azonos az eljárás menete. E szerint a bíróságnak meg kell hallgatni a beteget (vagy a beteg megfelelõ képviseletében eljáró személyt), az intézet vezetõjét vagy az általa kijelölt orvost, be kell szereznie a független elmeorvos szakértõ véleményét, s mindezek alapján – mérlegelve a tényeket és körülményeket – döntenie kell a gyógykezelés adott formájának indokoltságáról. Kötelezõ gyógykezelés esetén, ha a beteg a bíróság idézésre nem jelenik meg, a bíróság az elõvezetését is elrendelheti. A bíróságnak az eljárás során hozott határozatai a közléstõl számított 8 napon belül megfellebbezhetõek. Az Eütv. a gyógykezelés mindhárom esetében idõszakonként történõ felülvizsgálatot rendel el a tekintetben, hogy az adott gyógykezelés feltételei fennállnak-e, a felülvizsgálatra a pszichiátriai fekvõbeteg-gyógyintézetben lévõ betegek esetén 30 naponként kerül sor.

Source: https://magyarkozlony.hu/hivatalos-lapok/923d0ebe05cdc2cdf29cd5187c1e19c844eabc37/dokumentumok/ec49a0936e11d913dcd71cc6550831100aad31c4/letoltes